ບັນດາຕຶກອາຄານເຊິ່ງ IS ຄວບຄຸມຖືກບຸກໂຈມຕີໃນວັນທີ 3/3 ຜ່ານມາ
(ພາບ: ສຳນັກຂ່າວສານຊິນຮວາ/TTXVN)
ວັນທີ 14/3, ທ່ານລັດຖະມົນຕີວ່າການກະຊວງປ້ອງກັນປະເທດ ອີຣັກ Khaled al – Obeidi ໃຫ້ຮູ້ວ່າ: ດ້ວຍການໜູນຊ່ວຍຂອງກຳລັງທະຫານລາດ ອິດສະລາມ ນິກາຍ Sunni ແລະ Shi’ite, ບັນດາກຳລັງປະກອບອາວຸດປະເທດນີ້ໄດ້ຄວບຄຸມນະຄອນທາງພາກເໜືອ Tikrit ຢ່າງສົມບູນ. ວັນທີ 10/3 ຜ່ານມາ, ບັນດາກຳລັງປ້ອງກັນຄວາມສະຫງົບ ອີຣັກ ໄດ້ເລີ່ມຕົ້ນການບຸກໂຈມຕີຂະໜາດໃຫຍ່ຕ້ານກຸ່ມທະຫານກະບົດ “ລັດອິດສະລາມ” (IS) ອ້າງຊື່ເອງ ດ້ວຍຈຸດໝາຍປົດປ່ອຍນະຄອນ Tikrit, ເມືອງເອກແຂວງ Salahudin ຢູ່ພາກກາງ. Tikrit ແມ່ນກຳແພງທີ່ສຳຄັນຂອງ IS ບົນເສັ້ນທາງກ້າວເຂົ້າສູ່ Baghdad ແລະ ກໍ່ແມ່ນບ່ອນສະກັດກັ້ນບັນດາກຳລັງປະກອບອາວຸດ ອີຣັກ ບຸກໂຈມຕີເຂົ້າ Mosul, ນະຄອນໃຫຍ່ຢູ່ພາກເໜືອ ເຊິ່ງປະຈຸບັນພວມຖືກ IS ຢືດຄອງ. ແລະກໍ່ໃນວັນດຽວກັນ, ອຳນາດການປົກຄອງເຂດ ເຄິ່ງປົກຄອງດ້ວຍຕົນເອງຊາວ Kurd ຢູ່ ອີຣັກ ປະກາດຮັກສາພະຍານຫຼັກຖານສະແດງໃຫ້ເຫັນ IS ໄດ້ນຳໃຊ້ອາຍ Clo ເປັນອາວຸດເຄມີເພື່ອບຸກໂຈມຕີບັນດາກຳລັງປະກອບອາວຸດຊາວ Kurd ບົນເສັ້ນທາງເຊື່ອມຕໍ່ Mosul ກັບເຂດຊາຍແດນ ຊີຣີເມື່ອເດືອນ 1 ຜ່ານມາ.
(ແຫຼ່ງຄັດຈາກ VOV)